C 146/18
LT
Europos Sąjungos oficialusis leidinys
2023 4 27
2.2.
Įgūdžių, kvalifikacijų ir užimtumo, kintančio darbo pobūdžio ir įtraukiosios darbo rinkos kūrimo klausimai buvo svarstomi daugelyje EESRK nuomonių (5), kurios vis dar yra aktualios šiandien.
Šioje nuomonėje siekiama išnagrinėti, kokių įgūdžių reikia būsimiems darbo rinkos pokyčiams, kaip išlaikyti įsidarbinamumą ir padėti didinti našumą, taip pat apsvarstyti veiksmingas strategijas, kad būtų galima pagerinti darbuotojų tobulinimąsi ir mažinti darbuotojų trūkumą, be kita ko, MVĮ.
2.3.
Įgūdžių ugdymo strategijos turi būti įtrauktos į nacionalinę augimo politiką ir planus, derinant jas su pramonės moksliniais tyrimais ir ekonomine plėtra.
Valstybės narės turėtų skatinti didelės pridėtinės vertės sektorių plėtrą, padėti darbuotojams ir įmonėms valdyti pokyčius ir neatsilikti nuo inovacijų technologijų, skaitmeninėje ir žaliojoje srityse.
Tam reikės papildomų investicijų į išteklius ir planavimą, kad švietimo ir mokymo sistema galėtų padėti įveikti naujus iššūkius ir pašalinti neatitikimus darbo rinkoje.
2.4.
EESRK manymu, tvaraus įsidarbinamumo išsaugojimas yra daugialypė problema, kurioje pagrindiniai uždaviniai yra susiję su kintančiu darbo pobūdžiu, darbo vietomis ir profesijomis, būtinybe veiksmingai užtikrinti teisės mokytis visą gyvenimą ir tobulėti įgyvendinimą, skaitmenizacija, didėjančiu žmogiškojo potencialo ir darbo našumo vaidmeniu, darbo organizavimo pokyčiais, demografiniais pokyčiais, poreikiu užtikrinti naujus profesinio ir asmeninio gyvenimo pusiausvyros modelius, numatant lankstų darbo laiką, ir skatinti vyresnių žmonių aktyvumo politiką (6).
Reikia palankios aplinkos, kad žmonės suvoktų ir gerai suprastų mokymo svarbą savo profesiniam gyvenimui, taip pat kad jie gebėtų ir būtų motyvuoti pasinaudoti visomis mokymosi visą gyvenimą galimybėmis bet kuriuo gyvenimo etapu.
Šiuo atžvilgiu gebėjimas išlaikyti įsidarbinamumą yra tiesiogiai susijęs su požiūriu į naujų įgūdžių įgijimą ir gebėjimu jų įgyti atsižvelgiant į darbo rinkos pokyčius.
2.5.
Pagrindiniai subjektai ugdant ir išlaikant įsidarbinamumo įgūdžius yra socialiniai partneriai.
Jie gali geriausiai skatinti konvergenciją tarp darbuotojo profesinės karjeros siekių ir įmonėms reikiamų įgūdžių.
Jų vaidmuo, visų pirma užtikrinant patikimą ir veiksmingą kolektyvinių derybų struktūrą, yra itin svarbus įgūdžių pripažinimo procese.
EESRK mano, kad siekiant pagerinti bendrus rezultatus darbo rinkose, būtina stiprinti švietimo sistemų, profesinio rengimo ir mokymo sistemų ir užimtumo tarnybų veiksmų koordinavimą su inovacijų, pramonės, prekybos ir technologijų plėtros politika, taip pat su makroekonomine politika.
Tai galėtų būti ypač veiksminga vietos lygmeniu.
2.6.
Dėl kintančio darbo pobūdžio taip pat kuriamos naujos ir lanksčios darbo santykių formos bei nestandartinio užimtumo modeliai, dėl kurių keičiasi Europos darbo rinkos struktūra.
Tinkamai apsaugotos naujos darbo formos žmonėms gali atverti daugiau galimybių pradėti verslą, įvairinti savo pajamas ir imtis profesinės ir kitos veiklos, kuri anksčiau jiems nebuvo prieinama.
Tačiau naujos darbo formos turėtų užtikrinti galimybę naudotis socialine apsauga, nes tai tiesiogiai susiję su socialinės apsaugos sistemų finansiniu tvarumu.
Norint išlaikyti įsidarbinamumą tokiomis sąlygomis,
(5)
(6)
Darbo rinkos observatorijos (DRO) tyrimas „Darbas ateityje.
Mokymosi visą gyvenimą ir darbuotojų mokymo užtikrinimas“ (2022 m.); „Darbo ateitis – reikiamų žinių ir įgūdžių įgijimas siekiant patenkinti ateities darbo vietų poreikius“ (2017 m.); „Tvarus mokymosi visą gyvenimą ir įgūdžių ugdymo finansavimas atsižvelgiant į kvalifikuotos darbo jėgos trūkumą“ (2019 m.); „Besikeičiantis darbo pasaulis ir ilgaamžiškumas/senėjanti visuomenė.
Išankstinės sąlygos senėjantiems darbuotojams, kad jie galėtų išlikti aktyvūs naujajame darbo pasaulyje“ (2019 m.); „Skaitmeninimas, dirbtinis intelektas ir teisingumas: kaip sustiprinti ES vykstant pasaulinėms lenktynėms ateities įgūdžių ugdymo ir švietimo srityje, kartu užtikrinant socialinę įtrauktį“ (2019 m.); „Profesinis mokymas – sistemų veiksmingumas numatant ir suderinant gebėjimus ir darbo rinkos poreikius ir socialinių partnerių bei įvairių suinteresuotųjų subjektų vaidmuo“ (2020 m.); Pasiūlymas dėl Tarybos rekomendacijos dėl profesinio mokymo siekiant tvaraus konkurencingumo, socialinio sąžiningumo ir atsparumo (2020 m.); „Įgūdžių, kurių Europai reikia siekiant sukurti teisingesnę, darnesnę, tvaresnę, skaitmeninę ir atsparią visuomenę, skatinimas – remiantis švietimu ir mokymu bei žvelgiant iš mokymosi visą gyvenimą perspektyvos“ (2020 m.); „Tvarios ir skaitmeninės Europos MVĮ strategija“ (2020 m.); „Pramonės ekosistemos, strateginis savarankiškumas ir gerovė“ (2021 m); „Mišrusis mokymasis“ (2021 m.); „Aukštojo mokslo dokumentų rinkinys“ (2022 m.) ir kt.
https://www.eurofound.europa.eu/observatories/eurwork/industrial-relations-dictionary/active-ageing http://erc-online.eu/wp-content/uploads/2017/03/With-signatures_Framework-agreement-on-active-ageing.pdf